Aanbidding is geestelik ... nie ‘n opvoering nie - www.bybelkennis.co.za
by Coen Slabber · Published 20/07/2015 · Updated 16/06/2015
You need to stop talking to yourself in categories of condemnation and begin talking to God in categories of confession. —Heath Lambert
Ons kry vandag die idee dat aanbidding nie belangrik is nie, solank as wat die vertoning goed was. Bill Easum sê dat gemeentes versigtig moet wees, want daar is maar ‘n dun lyn tussen aanbidding en ‘n opvoering. Dit is een ding om ‘n goeie vertoning aan te bied; dit is iets heeltemal anders om mense in die teenwoordigheid van God te bring. Daar is altyd mense wat kyk en leer wat dit beteken om ‘n Christen te wees. Dit doen die uitvoering nie. Die erediens is ‘n geestelike oomblik en moenie met ‘n goeie “konsert” verwar word nie. Ons moet altyd onthou dat daar ‘n verskil is.
Dit is belangrik vir ongelowiges om te sien hoe gelowiges aanbid en hulle lewens uitleef. Onthou: iemand hou jou dop – hoe jy praat en hoe jy optree. Sommige maak ‘n waarde-oordeel oor geloof oor dit wat hulle sien en hoor. Moet dit nooit vergeet nie.